**Jogi személy, jogi személyiséggel nem rendelkező szervezetek:**

**Tisztelt Ügyfelünk!**

Törvényi kötelezettségünk, hogy 2019. június 26-ig ismételten elvégezzük az ügyfél-azonosítást azon életbiztosítási szerződéssel rendelkező ügyfeleinknél, akiknél az új szabályok szerint hiányzik valamilyen rögzítendő adat, nyilatkozat vagy okmánymásolat – függetlenül attól, hogy az érintett ügyfelünk a három társaság egyesülése előtt az UNION, a Vienna Life vagy pedig az ERSTE Biztosító ügyfele volt.

Bár az átvilágítást korábban már egyszer elvégeztük az akkor hatályos rendelkezéseknek megfelelően, a pénzmosás és terrorizmus finanszírozása megelőzéséről és megakadályozásáról szóló 2017. évi LIII. törvény arra kötelez minket, hogy ezt **2019. június 26-áig** újra megtegyük: bővült ugyanis a rögzítendő adatok köre és változtak az okiratok másolására vonatkozó szabályok is.

Ehhez az Önök érdekében az Önök közreműködését kérjük.

**Mit kell tenniük?**

1. Az életbiztosítási szerződéssel kapcsolatban a cég képviseletében eljárni jogosult személy személyazonosságának igazolására alkalmas hatósági igazolványának (személyazonosító igazolvány, útlevél vagy kártya formátumú vezetői engedély) mindkét oldaláról készítsenek fénymásolatot.
2. Az életbiztosítási szerződéssel kapcsolatban a cég képviseletében eljárni jogosult személy lakcímkártyájának a lakcímet igazoló oldaláról készítsenek fénymásolatot.
3. Amennyiben a cég képviseletében a biztosítással kapcsolatban eljárni jogosult személy változott, kérjük, az aláírási címpéldány másolatát is szíveskedjenek megküldeni.
4. Töltsék ki, majd cégszerűen írják alá a levelünk hátoldalán található „Ügyfél tényleges tulajdonosi nyilatkozata” című dokumentumot. Ennek kitöltéséhez segédletet az union.hu/ugyfel-azonositas oldalon talál.
5. A fénymásolatokat és a kitöltött nyomtatványt
	* tegyék az általunk küldött válaszborítékba és postai úton küldjék el nekünk, vagy
	* fáradjanak be
		+ ügyfélszolgálati irodánkba, illetve
		+ valamelyik területi képviseleti irodánkba (elérhetőségeinkről az union.hu/kapcsolat oldalon tájékozódhat) és ott adja át munkatársunknak.

**Mi történik, ha az ismételt átvilágítást nem tudjuk elvégezni?**

A fenti határidő után az UNION Biztosítót a törvény arra kötelezi, hogy a szerződésükkel kapcsolatos minden ügylet teljesítését megtagadja mindaddig, amíg az ügyfél-azonosítást teljes körűen el nem végezzük. Ez sajnos azt jelenti, hogy az azonosítás elmaradása esetén akadályba ütközhet a biztosítási szolgáltatás igénybevétele, a szerződés módosítása, a pénzügyi rendelkezések teljesítése (pl. az adatmódosítás, a kifizetések).

Ennek elkerülése érdekében a kért dokumentumokat mielőbb juttassák el hozzánk.

Az ügyfél-azonosítással kapcsolatban további tájékoztatást, esetlegesen felmerülő kérdéseikre választ találhatnak honlapunkon (union.hu/ugyfel-azonositas), illetve kérdéseikkel fordulhatnak ügyfélszolgálatunkhoz a (06 1) 4864343 telefonszám hívásával, vagy írjanak az ugyfelszolgalat@union.hu e-mail címünkre.

Közreműködésüket köszönjük!

UNION Vienna Insurance Group Biztosító Zrt.